text: 8 Jehovaqa yachayninta, riqsisqanmanjina, reparasqanmanjina, entiendesqanmanjina ima imatapis ruwaspa rikuchin. Bibliapi "yachay" rimayqa, "sumaq llamkʼay" chayri "yachaymanjina ruway" niyta munan. Chayrayku Jehovaqa, mana simillamantachu yachayniyuq, manaqa chaymanjinapuni ruwan. Jehovaqa, mayta riqsisqanmanjina, entiendesqanmanjina imatachus ruwananta sumaqta akllan, may sumaqmantataq juntʼan. ¡Chaymá sumaq yachayqa! Jesuspis, Jehovamanta nirqa: "Yachaynenqa ruwasqasnimpi rejsichikun", nispa, chaytaq chiqapuni (Mateo 11:19). Jallpʼapi, janaqpachapi ima Jehovap ruwasqanqa, may yachayniyuq kasqanta sutʼita rikuchin.